જાણકારોના કહેવા પ્રમાણે શૅરબજારના વિષમ પરિસ્થિતિ વચ્ચે પણ ટકી રહેવાના ઘણા કારણ છે. પહેલું કારણ વિકસતા અર્થતંત્રના બજારો (ઈમરજિન્ગ માર્કેટ) સરખામણીમાં ભારતનું અર્થતંત્ર પ્રમાણમાં ઘણું મજબૂત છે અને આંતરરાષ્ટ્રીય અનિશ્ચિતતા ખમવાની તેની ક્ષમતા આવા દેશની સરખામણીએ ઘણી વધારે છે. બીજું જયારે હાલની પરિસ્થિતિ થાળે પડતી જણાશે કે તરતજ ફોરેન ફંડ્સ કે જેમણે અગાઉ અહિંયા સારી કમાણી કરી છે તે ફરી એક વાર આપણી બજારમાં સક્રિય થાય તે શક્યતા વધારે છે. ત્રીજું ખૂબ જ સબળ કારણ હાલની સાનુકૂળ પરિસ્થિતિ ઉપર સરકારની ચાંપતી નજર છે અને તેની કોઈ પણ પ્રકારની કટોકટીને પહોંચી વાળવાની ઇચ્છાશક્તિ છે. છેલ્લે ભારતીય નાણાં સંસ્થા તેમ જ વીમા કંપનીઓ નીચા મથાળે સારા શૅરો લેવા ટાંપીને બેઠી હોય છે અને આમ દરેક ઘટાડે કોઈને કોઈ સંસ્થા પસંદગીના શૅરો ખરીદીને પોતાના પોર્ટફોલિયોમાં ઉમેરતા જાય છે.